Ivoorkös

Ivoorkös is e land aon de weskös vaan Afrika wat grens aon Liberia, Guinee, Mali, Burkina Faso, Ghana en de Golf vaan Guinee. De regering vaan 't land heet de internationale gemeinsjap gevraog 't land te duie mèt Côte d'Ivoire. In väöl taole, boe-oonder 't Nederlands, is dat evels neet gewoen.

 Historie 
De Ivoorkös woort al in de vieftienden iew gekoloniseerd door de Portugeze. In de zeventienden iew vestegde de Franse ziech dao in get nederzèttinge. In de negentienden iew vestegde ziech steeds mie Franse dao, en in 1893 woort 't 'n Franse kolonie. In 1906 woort 't oonderdeil vaan Frans Wes-Afrika. In 1960 woort 't oonaofhenkelek.

Félix Houphouët-Boigny woort president en maakde vaan Ivoorkös 'n einpartijstaot. Heer bleef tot 1993 aon de mach. In de jaore '80 begós de oppositie vaan ziech te laote hure. Houphouët-Boigny democratiseerde de partij, mer 't bleef 'n einpartijstaot. In 1990 woort d'n drök zoe groet tot mier partije woorte touwgestande. Houphouët-Boigny zienen opvolger bleef tot 'n militaire coup in 1999 aon de mach. De verkiezinge daonao zörgde deveur tot de huidege president Laurent Gbagbo aon de mach kaom. Gbagbo kraog evels väöl kritiek op zie beleid. In 2010 sjreef heer verkezinge oet, die heer volges e groet deil vaan de bevolking, waornummers en de ganse internationaol gemeinsjap verloor vaan zienen opponint Allasane Ouattara. Heer reep ziech evels tot winner oet en heel leger 'n polies aon ziene kant, wat veur 'n hendeg gespanne situatie zörgde.

 Bestuurleke indeiling 
Ivoorkös is oonderverdeild in 19 regio's, die same bestoon oet 58 departemente:
 # Regio Hoofstad Kaart 1  Agnéby  Agboville  Regio's vaan Ivoorkös 2  Bafing  Touba 3  Bas-Sassandra  San-Pédro 4  Denguélé  Odienné 5  Dix-Huit Montagnes  Man 6  Fromager  Gagnoa 7  Haut-Sassandra  Daloa 8  Lacs  Yamoussoukro 9  Lagunes  Abidjan10  Marahoué  Bouaflé11  Moyen-Cavally  Guiglo12  Moyen-Comoé  Abengourou13   N'zi-Comoé  Dimbokro14   Savanes  Korhogo15   Sud-Bandama  Divo16   Sud-Comoé  Aboisso17   Vallée du Bandama  Bouaké18   Worodougou  Séguéla19   Zanzan  Bondoukou